**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETE**

**JEGYZŐKÖNYV**

**Készült:** Köveskál Község Önkormányzata Képviselő-testületének 2021. augusztus 06. napján 08:00 órakor megtartott rendkívüli nyilvános üléséről.

**Az ülés helye:** Köveskál Község Önkormányzata polgármesteri iroda.

**Jelen vannak:**

Györffy Szabolcs polgármester

Csonka Alexandra alpolgármester

Marton Norbert képviselő

Kranabeth Jenő képviselő

Szücs Zoltán képviselő

**Tanácskozási joggal megjelent:**

dr. Szabó Tímea címzetes főjegyző

A jegyzőkönyvet készítette: Csik Tímea jegyzőkönyv-vezető

**Györffy Szabolcs polgármester:** köszönti a megjelenteket, megállapítja, hogy a testület teljes létszámban jelen van, 5 fővel határozatképes. A meghívóban szereplő napirendet javasolja kiegészíteni „egyéb ügyekkel”, mely keretében tárgyalná a testület Kovács István kérelmét, mely szerint katás egyéni vállalkozói tevékenységét bejegyeztethesse a Köveskál, Fő utca 1. szám alatti önkormányzati bérelt lakásba. Javasolja a kiegészítéssel a napirend elfogadását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**47/2021. (VIII 06.) HATÁROZATA**

***napirend elfogadásáról***

Köveskál Község Önkormányzata Képviselő-testülete a 2021. augusztus 06-i rendkívüli ülés napirendjét az alábbiak szerint elfogadja:

1.) Víziközmű szolgáltatás (szennyvízelvezetés-, és tisztítás) 2022.-2036. évekre   
vonatkozó Gördülő Fejlesztési Tervének elfogadása

Előterjesztő: Györffy Szabolcs polgármester

2.) Szociális célú tűzifa vásárláshoz pályázat benyújtása

Előterjesztő: Györffy Szabolcs polgármester

3.) Lakossági használt sütőolaj begyűjtési programhoz történő csatlakozás

Előterjesztő: Györffy Szabolcs polgármester

4.) Köveskál község településrendezési eszközeinek felülvizsgálatára   
vonatkozó szerződés megkötése  
Előterjesztő: Györffy Szabolcs polgármester

5.) Köveskál 359/6 helyrajzi számú ingatlan csapadékvíz elvezetése

Előterjesztő: Györffy Szabolcs polgármester

6.) Metrical Kft által nyújtandó keretszerződés hitelezett vásárlásra

Előterjesztő: Györffy Szabolcs polgármester

7.) Zártkerti földrészletek infrastruktúrájának fejlesztésére pályázat benyújtása

Előterjesztő: Györffy Szabolcs polgármester

8.) Balatoni Fejlesztési Tanácshoz pályázat településfejlesztési beruházások támogatására

Előterjesztő: Györffy Szabolcs polgármester

9.) Dr*.* Rothstädter Ágnes háziorvos kérelmének megtárgyalása

(szóbeli előterjesztés)

10.) Budapesti Fesztivál Zenekar megkeresése kamara koncert megtartása céljából

Előterjesztő: Györffy Szabolcs polgármester

11.) Köveskál, Fő u. 10. szám alatti ingatlanon lévő lakás céljára szolgáló helyiség bérbeadása

Előterjesztő: Györffy Szabolcs polgármester

12.) Egyéb ügyek

**1.) Víziközmű szolgáltatás (szennyvízelvezetés-, és tisztítás) 2022.-2036. évekre   
vonatkozó Gördülő Fejlesztési Tervének elfogadása**

**Györffy Szabolcs polgármester:** a társulásnak 10 millió forintja van, ebből 4 millió forintot irányoztak elő erre az időszakra, ez egy kötelezően megtervezendő számítás és a Bakonykarszt mint üzemeltető készíti ezt a Gördülő Fejlesztési Tervet. Kérdezi, hogy van-e ezzel kapcsolatosan észrevétel. Megállapítja, hogy nincsen, ezért javasolja a terv elfogadását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**48/2021. (VIII 06.) HATÁROZATA**

***Köveskál a 75. sorszámú Köveskál szennyvízelvezető és –tisztító víziközmű***

***rendszerre vonatkozó 2022.-2036. évi gördülő fejlesztési terv elfogadásáról***

Köveskál Község Önkormányzata Képviselő-testülete, mint a 75. sorszámú Köveskál szennyvízelvezető és –tisztító víziközmű rendszer Ellátásért Felelőse a Bakonykarszt Zrt. által 2022. –2036. időszakra elkészített Gördülő Fejlesztési Tervet elfogadja.

A képviselő-testület felkéri a polgármestert, hogy jelen döntést a Bakonykarszt Zrt. részére küldje meg.

Felelős: Györffy Szabolcs Zoltán polgármester

Határidő: 2021. augusztus 31.

**2.) Szociális célú tűzifa vásárláshoz pályázat benyújtása**

**Györffy Szabolcs polgármester:** ezt a pályázatot minden évben benyújtja az önkormányzat most csak arról döntenek, hogy benyújtják-e a pályázatot és majd a későbbiekben lesz egy rendelet alkotás ezzel kapcsolatosan. 24 m3-re van lehetőség, a lakásfenntartási támogatásban részesülők számától és egyéb dolgoktól függ, hogy mennyit lehet pályázni. Kérdezi, hogy   
van-e észrevétel. Megállapítja, hogy nincsen ezért javasolja a pályázat benyújtását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**49/2021. (VIII. 06.) HATÁROZATA**

**A települési önkormányzatok szociális célú tűzifavásárláshoz**

**kapcsolódó kiegészítő támogatására pályázat**

**benyújtásáról és a vállalt önerő összegéről**

Köveskál Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó kiegészítő támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 24 m³ mennyiségben kemény lombos tűzifára, melyhez önerő biztosítása nem szükséges

Köveskál Község Önkormányzata tudomásul veszi, hogy a tűzifa szállításából származó költségek az önkormányzatot terhelik.

A pályázatban vállalt szállítás költségeit a Képviselő-testület Köveskál Község Önkormányzata Képviselő-testületének a 2021. évi költségvetéséről szóló önkormányzati rendeletében meghatározott tartalékkerete terhére biztosítja.

A Képviselő-testület a pályázati adatlap tartalmával, az abban foglalt nyilatkozattal egyetért.

Köveskál Község Önkormányzata Képviselő-testülete kijelenti, hogy a szociális célú tűzifa juttatásban részesülőktől ellenszolgáltatást nem kér.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Györffy Szabolcs Zoltán, polgármester

Határidő: 2021. augusztus 31.

**3.) Lakossági használt sütőolaj begyűjtési programhoz történő csatlakozás**

**Györffy Szabolcs polgármester:** az előterjesztés második oldalán szereplő konténerbe lehet majd elhelyezni az elhasznált sütőolajat. Arra gondoltak, hogy a Fő utca 12/A. szám előtt lenne ez a gyűjtő konténer, a 25 Ft-ot literenként pedig a Tűzoltó Egyesület kapja.

**Csonka Alexandra alpolgármester:** az anyagban az szerepel, hogy befőttes üvegben. Ha egy befőttes üvegre rádobnak egy másik befőttes üveget, akkor az el fog törni. Van a konténeren egy lyuk, mint az üveges konténeren.

**Györffy Szabolcs polgármester:** véleménye szerint számukra nem probléma, mert leszűrik vagy nem tudni mit csinálnak vele.

**Marton Norbert képviselő:** kérdezi, hogy ennek a tárolónak a kialakítása kinek a feladata, mert a kép szerint van alatta egy olajfogó, kérdés, hogy azt a cég hozza és letelepíti.

**Györffy Szabolcs polgármester:** megnézik mi szerepel a szerződésben.

**Csonka Alexandra alpolgármester:** véleménye szerint jó dolog próbálják ki.

**Györffy Szabolcs polgármester:** javasolja, hogy az önkormányzat csatlakozzon a programhoz.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**50/2021. (VIII. 06.) HATÁROZATA**

***„ CseppetSem” lakossági használt sütőolaj begyűjtési programhoz történő csatlakozásról***

Köveskál Község Önkormányzata Képviselő-testülete elhatározza Köveskál település „CseppetSem” lakossági használt sütőolaj begyűjtési programhoz történő csatlakozását, amennyiben annak jogszabályi feltételei fennállnak és biztosítottak.

A Képviselő-testület felhatalmazza a Polgármestert a Szolgáltatói Szerződés aláírásra.

Felelős: Györffy Szabolcs Zoltán polgármester

Határidő: folyamatos

**4.) Köveskál község településrendezési eszközeinek felülvizsgálatára vonatkozó szerződés megkötése**

**Györffy Szabolcs polgármester:** kérdezi, hogy ebben az előterjesztésben nem szerepel, hogy a főépítésszel felbontásra került szerződés, illetve az összegek benne vannak. Kérdezi, hogy arról nem kell szavazni.

**dr. Szabó Tímea címzetes főjegyző:** a határozati javaslat első bekezdése arról szól, hogy megszüntetésre kerül a szerződés közös megegyezéssel a Konszenzus Pannónia Zrt-vel, és új szerződés kerül megkötésre Bárdosi Andreával.

**Györffy Szabolcs polgármester:** eddig a 2.850.000 Ft + ÁFA összegből kifizetésre került 1.450.000 Ft + ÁFA, ezek a tervrészletek már el is készültek, melyeket Bárdosi Andrea fel tudja használni. Kérdezi, hogy van-e észrevétel.

**Csonka Alexandra alpolgármester:** kérdezi, hogy a Bárdosi Andrea milyen határidőre végzi el a feladatot.

**Györffy Szabolcs polgármester:** legutoljára azt monda, hogy év végére talán készen lesznek. Javasolja elfogadni a Konszenzus Pannónia Zrt.-vel kötött szerződés közös megegyezéssel történő megszüntetését, valamint a Bárdosi Andrea Margittal kötendő tervezési szerződést.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**51/2021. (VIII. 06.) HATÁROZATA**

***Köveskál település településrendezési eszközeinek***

***felülvizsgálatára vonatkozó szerződés megtárgyalásáról***

Köveskál Község Önkormányzata Képviselő-testülete közös megegyezéssel megszünteti a Konszenzus Pannónia Zrt. –vel kötött, Köveskál község településfejlesztési koncepció elkészítése, településszerkezeti terve és helyi építési szabályzata felülvizsgálata tárgyú szerződést.

Köveskál Község Önkormányzata Képviselő-testülete elfogadja Bárdosi Andrea Margit e.v. (1146 Budapest, Abonyi u. 8.) által benyújtott 2.500.000 Ft összegű, Köveskál község településszerkezeti terv, helyi építési szabályzat felülvizsgálatára vonatkozó árajánlatát.

Vállalja az e célra nem tervezett költség biztosítását a 2021. évi költségvetés tartaléka terhére.

A Képviselő-testület felhatalmazza a Polgármestert, hogy a Konszenzus Pannónia Zrt.-vel kötött szerződés közös megegyezéssel történő megszüntetéséről gondoskodjon, továbbá, hogy a Bárdosi Andrea Margittal kötendő tervezési szerződést aláírja.

Felelős: Györffy Szabolcs Zoltán polgármester

Határidő: 2021. szeptember 15.

**5.) Köveskál 359/6 helyrajzi számú ingatlan csapadékvíz elvezetése**

**Györffy Szabolcs polgármester:** ez az ingatlan az Ifjúság utcában van, mindig probléma a vízelvezetés, főleg most, hogy tulajdonos változás is történt. Arról kellene szavazni, hogy az önkormányzat megindítja-e ezt az eljárást, terveztetni szükséges, melyre kaptak 130.000 Ft összegű árajánlatot. Átvezetnék a túloldalra, mert ott a telek hátsó részén van egy önkormányzati út és onnantól meg lehetne lefele vezetni, mert ott, ahol most folyik a víz, ott sajnos van egy óriási emelkedő. Az a kérdés, hogy a 130.000 Ft-ot az önkormányzat kifizesse, vagy esetleg várjon egy pályázati lehetőségre.

**Marton Norbert képviselő:**  mindenképpen terveztessék meg.

**Györffy Szabolcs polgármester:** javasolja a tervezői árajánlat elfogadását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**52/2021. (VIII. 06.) HATÁROZATA**

***Köveskál, 359/6. hrsz.-ú ingatlanon csapadékvíz elvezetéséről***

Köveskál Község Önkormányzata Képviselő-testülete elhatározza a Köveskál, 359/6. hrsz.-ú ingatlanon a csapadékvíz elvezető árok kialakítását.

A Képviselő-testület elfogadja az „L” Mérnök Vállalkozás (8286 Gyulakeszi, Balaton u. 4.) által adott 130.000 Ft összegű árajánlatát a tervezésre vonatkozóan.

A Képviselő-testület felhatalmazza a Polgármestert, hogy a Vállalkozói szerződés megkötésére és a munka elvégeztetésére.

Felelős: Györffy Szabolcs Zoltán polgármester

Határidő: 2021. október 31.

**6.) Metrical Kft által nyújtandó keretszerződés hitelezett vásárlásra**

**Györffy Szabolcs polgármester:** a cég képviselője felkereste és elmondta, hogy tüzép-szerű telepük, benzin kútjuk, gazdaboltjuk van és 5 % kedvezményt nyújtanának, továbbá a lakosság a tűzifát és a PB gázt hozhatná onnan és esetleg a fuvardíjat megfeleznék. Pénzbe nem kerül csak annyi, hogy egy évben lesz 9 darab tájékoztató anyaguk, amit ki kellene szórni a faluban. Kérdezi a véleményeket.

**Csonka Alexandra alpolgármester:** ugyan nem kerül semmibe, de sok értelme nincsen, mert nem fognak elmenni Sümegre.

**Györffy Szabolcs polgármester:** azt mondták, hogy jó áraik vannak és még abból is engednek.

**Csonka Alexandra alpolgármester:** csak Sümeg, van a közelben tüzép, ahol az önkormányzat jó áron vásárol.

**Szücs Zoltán képviselő:** egy évben egyszer tavasszal el lehet menni és be lehet vásárolni.

**Csonka Alexandra alpolgármester:** végül is lehet, csak messze van.

**Györffy Szabolcs polgármester:** nem muszáj elmenni ajánlatot is lehet kérni emailben. Javasolja a keretszerződés elfogadását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**53/2021. (VIII. 06.) HATÁROZATA**

***önkormányzati keretszerződés kötéséről***

Köveskál Község Önkormányzata Képviselő-testülete elfogadja a Metrical Kft. (8330 Sümeg, Somoskert u. 2/7.) által nyújtott keretszerződésben foglaltakat, és elhatározza a szerződés megkötését.

A képviselő-testület felhatalmazza a Polgármestert a szerződés aláírására.

Felelős: Györffy Szabolcs Zoltán polgármester

Határidő: 2021. szeptember 15.

**7.) Zártkerti földrészletek infrastruktúrájának fejlesztésére pályázat benyújtása**

**Györffy Szabolcs polgármester:** zártkerti földrészleteket elérő utak és hozzá kapcsolódó infrastruktúra megpályázására vonatkozik ez a lehetőség. Öt féle támogatási rendszer van, ebből kettőt kell pályázni, az önkormányzat 0371 helyrajzi számú út (bemutatja térképen) javítására adna be pályázatot, a másik tevékenység pedig a kisléptékű esővíz rendszer kialakítása ezzel párhuzamosan. Erre árajánlat érkezett be a Közös Hivatalhoz és a jövő héten lesz lehetőség a benyújtásra. Az a feltétel, hogy olyan út legyen, ami zártkerti ingatlanokat elér és olyan aszfaltos úthoz kapcsolódik, ami a belterületet eléri. Kérdezi, hogy van-e észrevétel, amennyiben nincsen, javasolja a pályázat benyújtását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**54/2021. (VIII. 06.) HATÁROZATA**

***Települési fejlesztések támogatására pályázat benyújtásáról***

Köveskál Község Önkormányzata Képviselő-testülete elhatározza, hogy a Zártkerti Program keretében a települések zártkerti földrészleteinek mezőgazdasági hasznosítását segítő és az infrastrukturális háttér megteremtését célzó települési fejlesztések támogatására pályázatot nyújt be a Folyondár 2008. Kft. által adott árajánlat alapján 24.978.094.-Ft értékben.

A pályázat keretében az alábbi fejlesztést kívánja megvalósítani:

Zártkertben útfelújítás (0371. hrsz.), csapadékvíz-tároló építése.

Felhatalmazza a polgármestert a pályázat benyújtására.

Felelős: Győrffy Szabolcs Zoltán polgármester

Határidő: 2021. augusztus 15.

**8.) Balatoni Fejlesztési Tanácshoz pályázat településfejlesztési beruházások támogatására**

**Györffy Szabolcs polgármester:** az előterjesztés arról szól, hogy nyújtsanak-e be pályázatot. Gyakorlatilag ez olyan lenne, mint amit már benyújtottak a Hősök terére, a patak menti sétányra és a „Pocsétára”. Ami még felmerült, hogy a bolttal szemben volt egy ilyen virágágyás, amit évelőből meg lehetne csinálni. Van még egy olyan lehetőség, ami a „B” verzió*: „Környezettudatos, közterület karbantartását szolgáló elektromos eszközök, járművek beszerzése, valamint a hozzájuk kapcsolódó nem nyilvános töltőpont kiépítése”.* Kérdés, hogy ebben lát-e fantáziát a testület.

**Marton Norbert képviselő:** kérdés, hogy a „*közterület karbantartását szolgáló elektromos eszközök, járművek beszerzése”* mit takar, akkumulátoros sövénynyíró, vagy fűnyíró.

**Györffy Szabolcs polgármester:** a Magyar Faluprogramos pályázathoz képest jóval többet kell írni, nem tudja, hogy a pénzügyes kolléganőt mennyire lehet leterhelni. Fel kell hívni a BFT-t, ezekbe a témákba mi fér bele és úgy kérnek árajánlatot. Javasolja, hogy aki a pályázat benyújtásával egyetért kézfeltartással jelezze.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**55/2021. (VIII. 06.) HATÁROZATA**

**Balatoni Fejlesztési Tanács által kiírt pályázatban való részvételről döntés**

Köveskál Község Önkormányzata Képviselő-testülete elhatározza, hogy a Balaton Fejlesztési Tanács által az Innovációs és Technológiai Minisztérium által biztosított forrás terhére részt kíván venni a pályázat benyújtásában.

Felelős: Györffy Szabolcs Zoltán, polgármester

Határidő: - a pályázat benyújtására: I. 2021. szeptember 15-ig

II. 2021. november 15-ig van lehetőség.

**9.) Dr*.* Rothstädter Ágnes háziorvos kérelmének megtárgyalása**

**Györffy Szabolcs polgármester:** ez a kérelem nem érkezett be írásban, szóban tudja tolmácsolni azt, ami elhangzott a polgármesterek megbeszélésén, ahol a települések nem támogatták a plusz asszisztens felvételét és finanszírozását, illetve ragaszkodtak ahhoz, hogy a környező településekre is kimenjen a háziorvos. Gyakorlatilag új rendszer lesz a pénteki napon szűrővizsgálatok lesznek, tehát nem lesz rendelés, kettő napon pedig Szentbékkállára, Mindszentkállára, valamint Balatonhenyére és Monoszlóra fog kijárni a doktornő, így Köveskálon már csak kettő nap lesz rendelés. Lehet, hogy módosítani kell a szerződést is, azt majd az 5 település megteszi.

**dr. Szabó Tímea címzetes főjegyző:** az egy közös szerződés, de minden testületnek jóvá kell hagynia.

**Györffy Szabolcs polgármester:** a doktornő azt kérte, hogy olyan meleg van a váróban és a rendelőben is, hogy egy-egy klímát szereltessenek be. Dönteni nem tudnak, hanem megbeszélik, hogy árajánlatot kérnek be, aztán majd a következő testületi ülésen tudnak arról dönteni, hogy finanszírozzák-e. Volt olyan település, aki ajánlkozott, hogy támogatja, például Szentbékkálla, de nem biztos, hogy mindenki hozzá fog járulni. Tulajdonképpen ez a napirend csak egy tájékoztatás, hogy elhangzott egy ilyen javaslat.

**Csonka Alexandra alpolgármester:** kérdezi, hogy csak Köveskálra kérte a légkondit vagy minden településre.

**Györffy Szabolcs polgármester:** csak Köveskálra kérte, nem tudja, hogy a többi településen van-e. Azzal lépnek tovább ezen a napirenden, hogy valamelyik fél árajánlatot fog kérni, és az ajánlatok ismeretében döntenek, hogy beszerzik-e ezeket az eszközöket.

**10.) Budapesti Fesztivál Zenekar megkeresése kamara koncert megtartása céljából**

**Györffy Szabolcs polgármester:** a Balaton északi partjára látogat a Budapesti Fesztivál Zenekar és ingyenes koncerteket ad, 15-20 perces előadásban, augusztus 14. vagy augusztus 15. napján délután, egy tehergépjármű tetejéről adják ezt a mini koncertet.

**Csonka Alexandra alpolgármester:** augusztus 14. délután, vagy augusztus 15. dél körül, amennyiben meleg van, akkor augusztus 15-én délben mindenki a strandon van, esetleg az augusztus 14. délután jöhet szóba.

**Györffy Szabolcs polgármester:** rászervezni nem tudnak.

**Csonka Alexandra alpolgármester:** nem kell rászervezni, csak annyi a dolguk, hogy meghirdessék, hogy jönnek a településre és kiköthetik, hogy hol álljon meg.

**Marton Norbert képviselő:** véleménye szerint jöhetnek.

**Györffy Szabolcs polgármester:** javasolja, hogy aki egyetért a koncert megtartásának biztosításával, kézfeltartással jelezze.

Köveskál Község Önkormányzata Képviselő-testülete 3 igen szavazattal, 2 ellenszavazattal és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**56/2021. (VIII. 06.) HATÁROZATA**

***Budapesti Fesztiválzenekar megkeresése kamarakoncert tartása céljából***

Köveskál Község Önkormányzata Képviselő-testülete hozzájárulását adjaBudapesti Fesztiválzenekar kamara koncertjének megtartásához.

A Képviselő-testület felhatalmazza a Polgármestert, hogy Kérelmezőt értesítse a döntésről.

Felelős: Györffy Szabolcs Zoltán polgármester

Határidő: folyamatos

**11.) Köveskál, Fő u. 10. szám alatti ingatlanon lévő lakás céljára szolgáló helyiség bérbeadása**

**Györffy Szabolcs polgármester:** korábban érkezett kérelem Kürtösi Ádámtól a védőnői lakásra, augusztus 31-én lejár a Liszkai-féle bérleti szerződés. Most 55.000 Ft-ért van kiadva, beszélt a kérelmezővel, 40.000 Ft körüli összeget tudna fizetni. Ez az összeg magasabb, mint a hasonló lakásoknál alkalmazott díj. Kérdés, hogy milyen időszakra és milyen összegben adja ki az önkormányzat.

**Csonka Alexandra alpolgármester:** kérdezi, hogy a többi lakás mennyire időre van kiadva egy vagy két évre.

**Györffy Szabolcs polgármester:** két évre vannak kiadva, de az volt korábban a testület álláspontja, hogy azokat is majd legközelebb rövidítsék le egy évre.

**Csonka Alexandra alpolgármester:** javasolja egy évre.

**Györffy Szabolcs polgármester:** kérdezi, hogy ki ért azzal egyet, hogy a Köveskál, Fő utca 10. szám alatti lakást kiadják Kürtösi Ádám részére havi 40.000 Ft + rezsi összegben egy éves időtartamra, mely szerződés közös megegyezéssel felmondható.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**57/2021. (VIII. 06.) HATÁROZATA**

***Köveskál, Fő u. 10. szám alatti ingatlanon lévő lakás***

***céljára szolgáló helyiség bérbeadásáról***

Köveskál Község Önkormányzata Képviselő-testülete bérbe adja Kürtösi Ádám Köveskál, Fő u. 10. szám alatti lakos részére a Köveskál, Fő u. 10. szám alatt lévő 43 négyzetméter nagyságú összkomfortos komfortfokozatú lakás céljára szolgáló helyiséget 40.000 Ft/hó + rezsi bérleti díj összegben 2021. szeptember 1. napjától egy éves időtartamra.

A képviselő-testület felhatalmazza a Polgármestert a szerződés aláírására.

Felelős: Györffy Szabolcs Zoltán polgármester

Határidő: 2021. augusztus 31.

**12.) Egyéb ügyek**

**Györffy Szabolcs polgármester:** Kovács István adott be egy kérelmet, hogy szeretné az önkormányzat engedélyét kérni ahhoz, hogy az általa bérelt Köveskál, Fő u. 1. szám alatti önkormányzati bérlakásba bejelentkezhessen Katás egyéni vállalkozóként, azaz a székhelyét oda bejelenthesse. A tevékenység fordítói tevékenység lenne. Javasolja, hogy támogassa a testület pozitívan a kérést.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**58/2021. (VIII. 06.) HATÁROZATA**

***vállalkozás székhelyként történő bejegyzéséhez***

***hozzájárulás megadásáról***

Köveskál Község Önkormányzata Képviselő-testülete Kovács István kérelmére hozzájárul a Köveskál, Fő utca 1. szám alatti önkormányzati tulajdonú lakás egyéni vállalkozói tevékenysége székhelyként történő bejegyzéséhez.

Felkéri a polgármestert, hogy kérelmezőt a döntésről értesítse.

Felelős: Györffy Szabolcs Zoltán polgármester

Határidő: azonnal.

**Györffy Szabolcs polgármester:** megköszöni a részvételt és az ülést 8:45 órakor bezárja.

K.m.f.

Györffy Szabolcs Zoltán dr. Szabó Tímea

polgármester címzetes főjegyző